Koordînasyonê Têgêrayîşê Ciwanîye yê Demokratîkî (DHG) da zanayene ke înan seba wedartişê tecrîdê serê Rayberê Şarê Kurdî Abdullah Ocalanî û  yadkerdişê  şehîdanê çalakîyanê fedaîyan hetê Yewiyanê Qesasî yê Şehîd Mawa ra metropolanê Tirkîya de çalakîyî ameyî viraştene.
Goreyê beyanatî mabênê tarîxanê 17 û 24’ê Adare de 6 wesayîtî, yew depo û yew cayê karî ameyê vêşnayene. Nê çalakîyan ra 7’ê ci Sitenbol, 1’e zî Bursa de ameyê kerdene.
Beyanat de çalakîyê Yewîyanê Qesasî yê Şehîd Baran Mawa wina ameyî rêzkerdene:
Sitenbol: Qezaya Bagcilar taxa Kazim Karabekîrî de, 14’ê Adare saet 04.30 de yew wesayîte ameya vêşnayene. Wesayîte bi pêroyî ameya vêşnayene.
17’ê Adare saet 04.30 de, qezaya Kagithane taxa Talat Paşayî de yew wesayîta ke aîdê Z.O’yî ya ameya vêşnayene.
17’ê Adare saet 00.30 de, qezaya Kagithane taxa Hamîdîye de yew wesayîte ameya vêşnayene.
20’ê Adare saet 23.30 de, qezaya Şîşlî, taxa Înonîyî de yew depoyê xurdeyan ameyo vêşnayene. Çalakîye de pêro xurdeyî ameyî vêşnayene.
23’yê Adare saet 00.15 de, qezaya Kuçukçekmece taxa Yeşîlova de yew wesayîte ameya vêşnayene.
24’ê Adare saet 23.00 de, qezaya Sîlîvrî, taxa Pîr Mehmet Paşayî de yew wesayîte ameya vêşnayene.
23’yê Adare saet 01.00 de, qezaya Arnavut Koyî,  taxa Omerlîye de  depoyê yew fabrikaya Ambalaj û Kaxizan ameyo vêşnayene. Depo bi pêroyî ameyo vêşnayene û xisaro pîl dîyayo ci.
Bursa: 23’yê Adare saet 01.00 de, qezaya Înegolî de wesayîta ke aîdê S.E’yî ya ameya vêşnayene.
